ai4bharat/Pralekha huggingface dataset:
संरक्षण मंत्रालय
विजयादशमीच्या निमित्ताने आयुध निर्माण कारखाना मंडळाच्या सात नवीन संरक्षण कंपन्या राष्ट्राला समर्पित
नवी दिल्ली, 15 ऑक्टोबर 2021
15 ऑक्टोबर 2021 रोजी नवी दिल्ली येथे 'विजयादशमी' च्या निमित्ताने संरक्षण मंत्रालयाने आयोजित केलेल्या कार्यक्रमात आयुध निर्माण कारखाना मंडळाच्या  सात नवीन संरक्षण कंपन्या राष्ट्राला समर्पित करण्यात आल्या. पंतप्रधान नरेंद्र मोदी कार्यक्रमादरम्यान दूरदृष्य प्रणालीद्वारे संवाद साधला. संरक्षण मंत्री राजनाथ सिंह यांनी कोठारी सभागृह, डीआरडीओ भवन येथे झालेल्या समारंभाचे अध्यक्षस्थान भूषवले.
कार्यान्वयन स्वायत्तता, कार्यक्षमता वाढवण्यासाठी आणि नवीन वृद्धीसाठी वाव आणि नवोन्मेषाला प्रोत्साहन देण्यासाठी तसेच देशाला संरक्षण क्षेत्रात आत्मनिर्भर बनवण्याच्या उद्देशाने आयुध निर्माण कारखाना मंडळाचे रूपांतर सात पूर्णपणे सरकारी मालकीच्या कंपन्यांमध्ये करण्याचा निर्णय सरकारने घेतला होता. त्यानुसार मुनीशन्स इंडिया लिमिटेड ; आर्मर्ड वेहिकल्स निगम लिमिटेड , एडव्हान्स्ड वेपन्स अँड इक्विपमेंट इंडिया लिमिटेड ; ट्रूप कम्फर्ट लिमिटेड ; यंत्र इंडिया लिमिटेड ; इंडिया ओप्टेल लिमिटेड ; आणि ग्लाईडर्स इंडिया लिमिटेड  या कंपन्यांची निर्मिती करण्यात आली आहे. या कंपन्यांनी 01 ऑक्टोबर 2021 पासून व्यवसाय सुरू केला आहे.
ओएफबीला सात संरक्षण कंपन्यांमध्ये रूपांतरित करण्याचा निर्णय ऐतिहासिक असल्याचे सांगून संरक्षण मंत्री राजनाथ सिंह यांनी आपल्या संबोधनात म्हटले की, हे पाऊल 'आत्मनिर्भर भारत' साध्य करण्याच्या सरकारच्या संकल्पाचे प्रतिबिंब आहे. ते म्हणाले, हा निर्णय या कंपन्यांना स्वायत्तता प्रदान करेल आणि त्यांच्या अंतर्गत 41 कारखान्यांच्या कामकाजात जबाबदारी आणि कार्यक्षमता सुधारेल. त्यांनी विश्वास व्यक्त केला की नवीन संरचना OFB च्या विद्यमान प्रणालीतील विविध कमतरता दूर करण्यास मदत करेल आणि या कंपन्यांना स्पर्धात्मक बनण्यासाठी प्रोत्साहन देईल आणि कर्मचाऱ्यांच्या हिताचे रक्षण करताना निर्यातीसह बाजारपेठेत नवीन संधींचा शोध घेईल.
संरक्षण राज्यमंत्री अजय भट्ट यांनी नमूद केले की, OFB चे परिवर्तन केवळ पंतप्रधान नरेंद्र मोदींच्या दूरदृष्टी आणि नेतृत्वामुळेच साकार होऊ शकले. ज्यांच्यामुळे 75 हजारांहून अधिक कर्मचारी आणि 79,000 कोटी रुपयांहून अधिक मूल्य असलेल्या 220 वर्षांहून अधिक काळाचा वारसा असलेल्या मालमत्ता जसे कि 41 उत्पादन युनिट आणि 10 राज्ये/केंद्रशासित प्रदेशांमध्ये पसरलेल्या असंख्य उत्पादन नसलेल्या युनिट्सचा समावेश करून इतकी मोठी सुधारणा करणे शक्य झाले त्या संरक्षण मंत्र्यांच्या नेतृत्वाखालील अधिकारप्राप्त मंत्री गटाचे त्यांनी आभार मानले.S.Thakur/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 255
गृह मंत्रालय
देशभरात राबविलेल्या चार विशेष मोहिमांमधील कामगिरीबद्दल, 2022 वर्षासाठीची केंद्रीय गृहमंत्र्यांची ‘स्पेशल ऑपरेशन मेडल’ घोषित, महाराष्ट्रातील 11 अधिकाऱ्यांचा समावेश
नवी दिल्ली/मुंबई, 31 ऑक्टोबर 2022
देशभरात राबविलेल्या चार विशेष मोहिमांमधील कामगिरीबद्दल, 2022 वर्षासाठीची केंद्रीय गृहमंत्र्यांची ‘स्पेशल ऑपरेशन मेडल’ घोषित करण्यात आली आहेत. या पदक विजेत्यांमध्ये महाराष्ट्रातील 11 अधिकाऱ्यांचा समावेश आहे. त्यांची नावे आणि पदे पुढीलप्रमाणे:
1. अंकित त्रिलोकनाथ गोयल, आयपीएस, एसपी
2. समीर अस्लम शेख, आयपीएस, एएसपी
3. संदिप पुंजा मंडलिक - इन्स्पेक्टर
4. वैभव अशोक रणखांब - एपीआय
5. सुदर्शन सुरेश काटकर, एपीआय
6. रतीराम रघुनाथ पोरेती - एपीएसआय
7. रामसे गवळी उईके - एचसी
8. ललित घनश्याम राऊत - नाईक
9. शागीर अहमद शेख, नाईक
10. प्रशांत अमृत बारसागडे, कॉन्स्टेबल
11. अमरदीप ताराचंद रामटेके, कॉन्स्टेबल
उच्च दर्जाचे नियोजन आवश्यक असणाऱ्या तसेच देश/राज्ये/केंद्रशासित प्रदेशाच्या आणि समाजातील मोठ्या घटकांच्या सुरक्षेच्या दृष्टीने महत्वाच्या असणाऱ्या मोहिमांमधील अधिकाऱ्यांच्या कामगिरीची दखल घेण्यासाठी 2018 सालापासून ही पदके प्रदान केली जातात. दहशतवाद विरोधी मोहिमा, सीमेवरील कारवाई, शस्त्रास्त्र नियंत्रण, अंमली पदार्थांची तस्करी रोखणे आणि बचाव कार्य अशा क्षेत्रातील विशेष मोहिमांमधील कामगिरीबद्दल ही पदके प्रदान केली जातात. दरवर्षी 31 ऑक्टोबर रोजी या पदक विजेत्यांची घोषणा केली जाते. राज्ये आणि केंद्रशासित प्रदेशातील पोलिसांना प्रोत्साहन देण्यासाठी प्रदान केल्या जाणाऱ्या या पदकांसाठी साधारणपणे एका वर्षात 3 विशेष मोहिमा तर असाधारण परिस्थितीत 5 विशेष मोहिमा विचारात घेतल्या जातात.S.Tupe/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
भारतीय रेल्वेचे डिजिटल इंडिया उपक्रमाला मोठ्या प्रमाणावर प्रोत्साहन
रेल्वे प्रवाशांना सुविधा देणारी व्यवहाराची डिजिटल पद्धत
नवी दिल्ली, 22 सप्टेंबर 2022
भारतीय रेल्वेने डिजिटल इंडिया उपक्रमाला चालना देण्यासाठी, रेल्वे स्थानकांवरील खानपान सेवा केन्द्रांद्वारे खाद्यपदार्थांच्या खरेदीसाठी डिजिटल पद्धतीला प्रोत्साहन दिले जात आहे. 8878 केन्द्रांवर डिजिटल व्यवहाराची सुविधा आहे. या व्यतिरिक्त, केलेल्या व्यवहारांचे सर्व तपशील प्रतिबिंबित करणारी छापील बिले आणि पावत्या तयार करण्यासाठी सहजतेने हाताळता येणारी पीओएस अर्थात पॉस यंत्रे खानपान केन्द्रांना प्रदान केली जात आहेत. तसेच अधिकचे शुल्क आकारले जाण्याच्या तक्रारींचे निराकरण करण्यासाठीही यामध्ये सुविधा देण्यात आली आहे. सध्या 596 गाड्यांमधे 3081 पॉस यंत्रे उपलब्ध आहेत. तसेच 4316 कायम स्थापित केन्द्रांना पॉस यंत्रे दिली आहेत.
रेल्वेमधील प्रवाशांसाठी उपलब्ध पर्यायांची व्याप्ती वाढवण्यासाठी, भारतीय रेल्वेत ई-कॅटरिंग सेवा सुरू केली आहे. ई-कॅटरिंग सेवेचे व्यवस्थापन आयआरसीटीसी करते. प्रवासी, ई-तिकीटाची नोंदणी करताना किंवा रेल्वेमध्ये प्रवास करताना अॅप/कॉल सेंटर/संकेतस्थळ/1323 संपर्क साधून त्यांच्या आवडीच्या भोजनाची आगाऊ नोंदणी करू शकतात. ई-कॅटरिंग सेवा सध्या 310 रेल्वे स्थानकांवर 1755 सेवा प्रदात्यांच्या माध्यमातून उपलब्ध आहे. 14 खानपान सेवा मध्यस्थ, दररोज सरासरी 41,844 भोजन-थाळी पुरवतात.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 183
पंतप्रधान कार्यालय
पंतप्रधानांनी हिंदी दिनाच्या सर्व नागरिकांना दिल्या शुभेच्छा
पंतप्रधान नरेंद्र मोदी यांनी सर्व नागरीकांना हिंदी दिनाच्या शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"हिन्दीने भारताला संपूर्ण जगभरात विशेष सन्मान मिळवून दिला आहे.या भाषेला संपन्न आणि समृध्द करण्यासाठी योगदान देणाऱ्या सर्वांचे मी मनापासून अभिनंदन करतो .
पंतप्रधान कार्यालय
पंतप्रधान मोदी यांच्या हस्ते शांती स्वरुप भटनागर पुरस्कार प्रदान
नवी दिल्ली, 28 फेब्रुवारी 2019
पंतप्रधान नरेंद्र मोदी यांनी 2016, 2017 आणि 2018 या वर्षांसाठीचे शांती स्वरुप भटनागर पुरस्कार नवी दिल्लीतल्या विज्ञान भवन इथे प्रदान केले.
पुरस्कार विजेत्यांचे अभिनंदन करतांना पंतप्रधान म्हणाले की विज्ञान, तंत्रज्ञान आणि संशोधन हे समाजाच्या गरजा आणि आकांक्षांशी जोडलेले असले पाहिजेत. आपल्या विज्ञान विषयक संस्थांनी भावी आवश्यकता लक्षात घेवून स्थानिक प्रश्नांवर उत्तरे शोधून काढली पाहिजेत.
बिग डेटा, मशीन लर्निंग, ब्लॉक चेन आणि कृत्रिम बुद्धीमत्ता यासारख्या नव्याने उदयाला येणाऱ्या क्षेत्रांतील संशोधन आणि विकासाच्या गरजांवर पंतप्रधानांनी भर दिला. सायबर प्रणालीवरील राष्ट्रीय अभियानामुळे या क्षेत्रातील संशोधन आणि विकासात अधिक सुधारणा होईल, असे ते म्हणाले. वैज्ञानिक जगताने चौथ्या औद्योगिक क्रांतीचा लाभ उठवावा आणि भारताला माहिती आणि तंत्रज्ञानावर आधारीत उद्योगांच्या निर्मितीचे जागतिक केंद्र बनवावे असे त्यांनी सांगितले.
मर्यादित साधनसंपत्तीसह कार्य करत वैज्ञानिकांनी साध्य केलेल्या जागतिक सफलतेचे पंतप्रधानांनी कौतुक केले. या संदर्भात पंतप्रधानांनी इस्त्रोच्या अति यशस्वी अंतरीक्ष कार्यक्रमांच्या तसेच भारताच्या औषध निर्मिती क्षेत्राच्या अभूतपूर्व विकासाचा उल्लेख केला.
पलिकडे विचार करण्याच्या गरजेबाबत बोलतांना पंतप्रधानांनी सांगितले की, शास्त्रज्ञ आणि संशोधकांचा एकत्रित कार्य करण्याचा दृष्टीकोन असला पाहिजे. या दृष्टीकोनामुळे विविध वैज्ञानिक प्रश्नांवर जलद आणि उत्तम उपाय शोधून काढण्यासाठी सहाय्य होईल, असे ते म्हणाले.
केंद्र सरकारच्या धोरणांमध्ये देशातील लोकसंख्या, लोकशाही आणि मागणी यांचा फायदा घेण्याचे उद्दीष्ट असल्याचे पंतप्रधानांनी सांगितले. भारतातील विज्ञान आणि तंत्रज्ञानाला बळकटी देण्यासाठी आणि नवकल्पनांना चालना देण्यासाठी सरकारने हाती घेतलेल्या विविध पुढाकारांचाही त्यांनी उल्लेख केला.
वैज्ञानिक आणि औद्योगिक संशोधन परिषदेचे संस्थापक संचालक डॉ. शांतीस्वरुप भटनागर यांच्या नावे, विविध वैज्ञानिक आणि तंत्रज्ञान क्षेत्रात भरीव कार्य करणाऱ्यांना दरवर्षी हा पुरस्कार देण्यात येतो.
B.Gokhale/J.Patankar/D. Rane
(Visitor Counter : 89
पंतप्रधान कार्यालय
पंतप्रधानांकडून राष्ट्रीय क्रीडा आणि साहसी पुरस्कार, 2020 विजेत्यांचे अभिनंदन
नवी दिल्ली, 29 ऑगस्ट 2020
पंतप्रधान नरेंद्र मोदी यांनी राष्ट्रीय क्रीडा आणि साहसी पुरस्कार, 2020 विजेत्यांचे अभिनंदन केले आहे.
पंतप्रधान म्हणाले, “राष्ट्रीय क्रीडा आणि साहसी पुरस्कार 2020 प्राप्त केलेल्या सर्व प्रतिभावान खेळाडूंचे अभिनंदन. या क्रीडापटूंकडून बरेच काही शिकण्यासारखे आहे. त्यांचे यश अनेक उद्योन्मुख खेळाडूंना प्रेरणादायी ठरेल. पुरस्कार विजेत्यांना भविष्यातील कामगिरीसाठी शुभेच्छा.”B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
या आर्थिक वर्षात डिसेंबर 2022 पर्यंत मालवाहतुकीतून रेल्वेने 120478 कोटी रुपये उत्पन्न मिळवले
गेल्या वर्षीच्या याच कालावधीच्या तुलनेत मालवाहतुकीचे उत्पन्न 16% ने वाढले आहे.
डिसेंबर 2022 पर्यंत रेल्वेने 1109.38 मेट्रिक टन मालवाहतूक केली
गेल्या वर्षी केलेल्या मालवाहतुकीच्या तुलनेत यावर्षी 8% म्हणजे 1029.96 मेट्रिक टन वाढ झाली आहे.
भारतीय रेल्वेच्या मालवाहतुकीने, मिशन मोडनुसार 2022-23 या आर्थिक वर्षाच्या पहिल्या नऊ महिन्यांत गेल्या वर्षीच्या याच कालावधीत मिळवलेल्या उत्पन्नाची मर्यादा ओलांडली.
एप्रिल ते 2022 डिसेंबर या कालावधीत रेल्वेने एकत्रित आधारावर 1109.38 मेट्रिक टन मालवाहतूक केली, जी गेल्या वर्षीच्या तुलनेत 8% नी जास्त आहे. मागच्या वर्षी याच कालावधीत रेल्वेने 1029.96 मेट्रिक टन मालवाहतूक केली होती. गेल्या वर्षीच्या 1,04,040 कोटी रुपयांच्या तुलनेत रेल्वेने यावर्षी 1,20,478 कोटी रुपयांची कमाई केली आहे जी गेल्या वर्षीच्या याच कालावधीच्या तुलनेत 16% नी जास्त आहे.
डिसेंबर 2022 या महिन्यात 130.66 मेट्रिक टन मूळ मालवाहतूक केली जी मागच्या वर्षीच्या तुलनेत 3% नी जास्त आहे. डिसेंबरमध्ये 20210 मध्ये 126.8 मेट्रिक टन इतकी मूळ मालवाहतूक झाली होती. मालवाहतुकीचा महसूल डिसेंबरच्या 2021 त्या मालवाहतुकीच्या 12,914 कोटी रुपये कमाईच्या तुलनेत 14,573 कोटींची कमाई झाली आहे, जी गेल्या वर्षीच्या तुलनेत 13% ने वाढलेली आहे.
“हंग्री फॉर कार्गो” या मंत्राला अनुसरून, भारतीय रेल्वेने व्यवसायात सुलभता आणण्यासाठी तसेच स्पर्धात्मक किमतीत सेवा वितरणात सुधारणा करण्यासाठी सातत्यपूर्ण प्रयत्न केले आहेत ज्यामुळे पारंपरिक आणि अपारंपरिक अशा दोन्ही प्रकारच्या व्यापार वस्तू प्रवाहातून रेल्वेकडे नवीन वाहतुकीचा ओघ येत आहे. ग्राहक केंद्रित दृष्टीकोन आणि लवचिक धोरण बनवण्याद्वारे समर्थित व्यवसाय विकास घटकांच्या कार्यामुळे रेल्वेला हे महत्त्वपूर्ण यश साध्य करण्यासाठी मदत झाली.
युवा व्यवहार आणि क्रीडा मंत्रालय
राष्ट्रीय क्रीडास्पर्धा 2002 नंतरच माझ्या आंतरराष्ट्रीय कारकीर्दीने मोठी झेप घेतलीः सानिया मिर्झा
राष्ट्रीय क्रीडास्पर्धा 2002 ने आपल्या टेनिस कारकीर्दीला मोठी चालना दिली, याबद्दल भारतीय टेनिस जगतातली दिग्गज खेळाडू सानिया मिर्झाच्या मनात जराही शंका नाही.
2002 मध्ये मी जेव्हा राष्ट्रीय क्रीडा स्पर्धेमध्ये भाग घेतला तेव्हा मी फक्त सोळा वर्षांची होते. मी त्यावेळी चांगली कामगिरी केली आणि प्रकाशझोतात आले. ही कामगिरी माझ्या आंतरराष्ट्रीय कारकीर्दीसाठी अत्यंत योग्य अशी गती देणारी ठरली, असे सानियाने सांगितले.
नाविन्यपूर्ण खेळाचे दर्शन घडवणाऱ्या या हैदराबादी टेनिसपटुने त्यानंतर आपल्या चमकदार कारकीर्दीत सहा ग्रँडस्लॅम स्पर्धा जिंकल्या.
परंतु त्याअगोदर,सानियाने दोन दशकांपूर्वी भारतात भरपूर टेनिसस्पर्धांमध्ये भाग घेतला होता. दिल्लीत झालेल्या ज्युनियर नॅशनलपासून ते नॅशनल गेम्स आणि त्यानंतर हैदराबादमध्ये झालेल्या डब्ल्यूटीए स्पर्धेत तिने भाग घेतला.
गुजरातच्या अंकिता रैनासह भारतातील बहुतांश टेनिसपटूसाठी तिचा टेनिस प्रवास हा प्रेरणेचा महान स्त्रोत ठरला आहे.
सुपरमॉम सानिया 7 वर्षांनंतर गुजरातमध्ये नॅशनल गेम्स होत असल्याबद्दल उत्साहित आहे. ती म्हणाली की,मी संयोजकांना यश चिंतिते आणि सर्व स्पर्धकांना त्यांच्या आकांक्षा साध्य करण्यासाठी शुभेच्छा देते.
तिने केवळ टेनिस खेळाडूच नव्हे तर सर्वच स्पर्धकांसाठी एक संदेश दिला आहे. त्यात तिने म्हटले आहे की, स्वतःला आजमावण्यासाठी हा अगदी योग्य मंच आहे,त्यानंतर आंतरराष्ट्रीय मंचावर प्रारंभ करा.
राष्ट्रीय क्रीडा स्पर्धा आगळ्यावेगळ्या आहेत कारण ज्यांनी अगोदरच अनेक आंतरराष्ट्रीय शिखरे सर केली आहेत असे टेनिस स्टार आणि उदयोन्मुख खेळाडू यांचा इथे सुरेख मिलाफ असतो असे सानियाने सांगितले. राष्ट्रीय क्रीडा स्पर्धे मध्ये सर्वोत्कृष्ट खेळाडूंची उपस्थिती ही उदयोन्मुख प्रतिभाशाली खेळाडूंसाठी एक प्रेरणेचा महान स्त्रोत ठरेल, असेही सानियाने सांगितले. मनगटाला झालेल्या दुखापतीतून ती आता सावरत आहे.
अंतराळ विभाग
9 जुलै ते 16 जुलै दरम्यान होणाऱ्या चांद्रयान-2च्या प्रक्षेपणासाठी सर्व विभाग सज्ज
नवी दिल्ली, 1 मे 2019
9 जुलै ते 16 जुलै दरम्यानच्या काळात होणाऱ्या चांद्रयान-2 च्या प्रक्षेपणासाठी अवकाशयानातील सर्व विभाग सज्ज होत आहेत.
चांद्रयान-2 ही भारताची दुसरी चांद्रमोहिम आहे. ऑर्बिटर, लेंडर  आणि रोव्हर  असे या यानाचे तीन भाग आहेत.
ऑर्बिटर आणि लँडर एकत्रित भाग असतील आणि हे भाग जीएसएलव्ही-एमके-3 प्रक्षेपक यानात ठेवण्यात येतील.
रोव्हर लँडरच्या आत असेल. पृथ्वीच्या भ्रमण कक्षेतून ऑर्बिटर आणि लेंडर हे एकत्रित भाग चंद्राच्या भ्रमणकक्षेत जातील. त्यानंतर लेंडर ऑर्बिटरपासून वेगळा होईल आणि चंद्रावरील दक्षिण ध्रुवावर आधीच निश्चित केलेल्या भागात उतरेल यानंतर रोव्हरद्वारे चंद्राच्या पृष्ठभागावर विविध वैज्ञानिक प्रयोग केले जातील.
चांद्रयान-2 ची चंद्रावर उतरण्याची अपेक्षित तारीख 6 सप्टेंबर आहे.
N.Sapre/J.Patankar/P.Kor
(Visitor Counter : 96
गृह मंत्रालय
केंद्रीय गृह आणि सहकार मंत्री अमित शहा यांनी आर आर आर चित्रपटातील 'नाटू नाटू' गाण्याचे आणि 'द एलिफंट व्हिस्परर्स' या लघुपटाचे प्रतिष्ठित ऑस्कर पुरस्कार जिंकल्याबद्दल केले अभिनंदन
‘नाटू नाटू’ साठी ऑस्कर पुरस्कार हा भारतीय चित्रपटांसाठी ऐतिहासिक दिवस आहे, हे गीत सर्व भारतीय आणि जगभरातील संगीतप्रेमींच्या ओठांवर होते, ‘RRR’ चित्रपटाच्या चमूचे अभिनंदन
'द एलिफंट व्हिस्परर्स' चित्रपटाने हत्तींना वाचवण्याच्या भारताच्या प्रयत्नांवर प्रकाशझोत टाकला, हा पुरस्कार भारतीय चित्रपट उद्योगाची क्षमता अधोरेखित करत युवा चित्रपट निर्मात्यांना प्रेरणादायक ठरेल”
केंद्रीय गृहमंत्री आणि सहकार मंत्री अमित शाह यांनी प्रतिष्ठित ऑस्कर पुरस्कार जिंकल्याबद्दल आर आर आर चित्रपटातील 'नाटू नाटू' गाण्याचे आणि 'द एलिफंट व्हिस्परर्स' या लघुपटाचे अभिनंदन केले आहे.
आपल्या ट्विटमध्ये केंद्रीय गृहमंत्री आणि सहकार मंत्री म्हणाले, “भारतीय चित्रपटसृष्टीसाठी एक महत्त्वाचा दिवस, कारण ऑस्कर पुरस्कार जिंकून या गाण्याने इतिहास रचला आहे. हे गाणे प्रत्येक भारतीयाच्या तसेच जगभरातील संगीतप्रेमींच्या ओठावर होते. RRR @ssrajamouli @mmkeeravaani @boselyricist @tarak9999 @AlwaysRamCharan चमूचे अभिनंदन.”
दुसर्या ट्विटमध्ये अमित शाह म्हणाले, 'द एलिफंट व्हिस्परर्स' या लघुपटासाठी ऑस्कर जिंकल्याबद्दल “@EarthSpectrum आणि @guneetm चे अभिनंदन. हा चित्रपट हत्तींना वाचवण्यासाठीच्यि भारताच्या प्रयत्नांवर प्रकाशझोत टाकणारा आहे. हा पुरस्कार भारतीय चित्रपट उद्योगाची क्षमता अधोरेखित करत तरुण चित्रपट निर्मात्यांना प्रेरणादायक ठरेल.
सामाजिक न्याय आणि सबलीकरण मंत्रालय
देशात विविध ठिकाणी स्वच्छता ही सेवा मोहिम
नवी दिल्ली, 3 ऑक्टोबर 2023
दिव्यांग व्यक्तींच्या सक्षमीकरण विभागाने 1 ऑक्टोबर 2023 रोजी देशभरातील विविध ठिकाणी लोकचळवळीसह 273 स्वच्छता मोहिमांचे आयोजन केले होते.या स्वच्छता मोहिमांचे आयोजन विभागाचे अधिकारी/कर्मचारी , राष्ट्रीय संस्था, केंद्रीय सार्वजनिक उपक्रम आणि वैधानिक संस्था यांनी देशातील विविध ठिकाणी केले होते. या मोहिमेदरम्यान विभागा अंतर्गत आयोजित करण्यात आलेले प्रमुख कार्यक्रम पुढीलप्रमाणे आहेत-
i.सहभागी झालेल्या सर्वांनी स्वच्छता प्रतिज्ञा घेतली.
ii.संकेतस्थळ आणि इतर योग्य ठिकाणी स्वच्छता ही सेवा या विषयावर विविध फलक आणि भित्तिपत्रके लावण्यात आली होती.
iii.संकुल परिसरात संपूर्ण स्वच्छता.
iv.वृक्षारोपण
v.स्वच्छता ही सेवा मोहिमेचा एक भाग म्हणून मानवी साखळी तयार करण्यात आली
vi.रेल्वे स्थानक, बाजारपेठा, समुद्रकिनारे, बस स्थानके , स्वयंसेवी संस्थांची संकुले , उद्याने, शाळा यांसारख्या सार्वजनिक ठिकाणी विविध श्रमदान उपक्रम आयोजित करण्यात आले .
vii.पथनाट्याच्या माध्यमातून एकल वापराचे प्लास्टिक टाळण्यासाठी आणि कचऱ्याची विल्हेवाट यासंदर्भात स्वच्छता विषयक जनजागृती करण्यात आली.
viii.सेल्फी पॉइंट्स उभारण्यात आले.
कार्यक्रमादरम्यान, कार्यक्रमाची छायाचित्रे आणि व्हिडिओ काढून स्वच्छता ही सेवा पोर्टलवर अपलोड करण्यात आले. विभाग आणि त्याच्या संस्थांद्वारे कार्यालयाच्या आतील आणि बाहेरील परिसरात साफसफाई, जुन्या नोंदीच्या फायलींचा निपटारा यांसारखे स्वच्छता उपक्रम राबवण्यात आले.
स्वच्छता ही सेवा पंधरवड्यादरम्यान आणि 1.10.2023 रोजी आयोजित काही उपक्रम-
1.विभागातील अधिकारी व कर्मचाऱ्यांनी घेतली स्वच्छता प्रतिज्ञा
2.मध्य प्रदेशातील टीकमगड रेल्वे स्थानकात सामाजिक न्याय आणि सबलीकरण मंत्री डॉ.वीरेंद्र कुमार आणि इतर अधिकारी/कर्मचारी आणि स्वयंसेवकांद्वारे श्रमदान
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 38
सामाजिक न्याय आणि सबलीकरण मंत्रालय
झारखंडच्या पलामू जिल्ह्यात एडीआयपी योजने अंतर्गत दिव्यांगजनांना मदत आणि सहाय्यक उपकरणांच्या वितरणासाठी ‘सामाजिक अधिकारिता शिविर’
नवी दिल्ली, 6 जुलै 2022
केंद्र सरकारच्या सामाजिक न्याय आणि सक्षमीकरण मंत्रालयाच्या एडीआयपी योजनेंतर्गत दिव्यांग सक्षमीकरण विभाग अलिम्को आणि पलामू जिल्हा प्रशासनाच्या सहकार्याने 'दिव्यांगजनांना' मदत आणि सहाय्यक उपकरणांचे वितरण करण्यासाठी 8.07.2022 रोजी सकाळी 11:00 वाजता झारखंडच्या पलामू जिल्ह्यातील मेदिनीनगर येथील टाऊन हॉल येथे 'सामाजिक अधिकारिता शिबिराचे आयोजन केले जाणार आहे.
विविध श्रेणीतील 115.72 लाख रुपये किमतीची एकूण 1628 मदत आणि सहाय्यक उपकरणे 1014 दिव्यांगजनांना मोफत वितरित केली जाणार आहेत. , अलिम्कोने यावर्षी फेब्रुवारी आणि मार्च महिन्यात पलामू जिल्ह्यातील विविध ठिकाणी आयोजित केलेल्या मूल्यांकन शिबिरांमध्ये या दिव्यांगजनांचे मूल्यांकन करण्यात आले होते.
केंद्रीय सामाजिक न्याय आणि सक्षमीकरण राज्यमंत्री प्रतिमा भौमिक या कार्यक्रमाच्या प्रमुख पाहुण्या असतील आणि व्हिडिओ कॉन्फरन्सद्वारे शिबिराचे उद्घाटन करतील. पलामू मतदारसंघाचे खासदार विष्णू दयाल राम, खासदार सुनील कुमार सिंग आणि इतर स्थानिक लोकप्रतिनिधी या कार्यक्रमाला उपस्थित राहतील.
कार्यक्रमादरम्यान अलिमको आणि पलामू जिल्हा प्रशासनाचे वरिष्ठ अधिकारी देखील उपस्थित राहणार आहेत.
या कार्यक्रमाच्या थेट प्रसारणाची लिंक खाली दिली आहे:-
https://youtu.be/bkDBu0idHuE
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
मंत्रिमंडळ
भारत आणि कोस्टारिका यांच्यात जैवतंत्रज्ञान क्षेत्रातल्या इरादा पत्राला मंत्री मंडळाची मंजुरी
भारत आणि कोस्टारिका यांच्यात जैवतंत्रज्ञान क्षेत्रातल्या इरादा पत्रावर स्वाक्षऱ्या करण्याबाबत पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत माहिती देण्यात आली.
जैवतंत्रज्ञान शिक्षण,प्रशिक्षण आणि संशोधन क्षेत्रात ठोस धोरणात्मक आराखडा आखण्यासाठी विज्ञान आणि तंत्रज्ञान राजनीतीसाठी सहयोगाकरिता कार्यक्रम निश्चित करण्यासाठी यावर स्वाक्षऱ्या करण्यात आल्या आहेत.
मार्च 2019 मधे यावर स्वाक्षऱ्या करण्यात आल्या होत्या.
अल्पसंख्यांक मंत्रालय
वक्फ संस्था/वक्फ बोर्डांना बिनव्याजी कर्ज देण्यासाठी केंद्रीय वक्फ परिषदेच्या माध्यमातून अल्पसंख्याक विकास मंत्रालयाने केली शहरी वक्फ संपत्ती विकास योजनेची अंमलबजावणी
नवी दिल्ली, 14 डिसेंबर 2022
अल्पसंख्याक विकास मंत्री स्मृती झुबीन इराणी यांनी आज राज्यसभेत एका प्रश्नाच्या लिखित उत्तरात अशी माहिती दिली की या मंत्रालयाने केंद्रीय वक्फ परिषदेच्या  माध्यमातून शहरी वक्फ संपत्ती विकास योजनेची  अंमलबजावणी केली आहे. एसडब्ल्यूएसव्हीवाय अंतर्गत, वक्फ संस्था/वक्फ बोर्डांना शहरांमधील वक्फ बोर्डाच्या मालकीच्या जमिनीवर व्यापारी संकुले, विवाह हॉल, रुग्णालये, शीतगृहे इत्यादी आर्थिकदृष्ट्या व्यवहार्य प्रकल्प हाती घेण्यासाठी बिनव्याजी कर्ज दिले. जाते. या योजने अंतर्गत, 2017-18 ते 2021-22 दरम्यान अनुक्रमे 316.00 लाख, 316.00 लाख 316.00 लाख, 300.00 लाख आणि 100.00 लाख रुपये वार्षिक अनुदान जारी करण्यात आले.
योजनेच्या मार्गदर्शक सूचनांनुसार प्रकल्पाची व्यवहार्यता तपासल्यानंतर, संबंधित वक्फ संस्था/वक्फ बोर्डाकडून उपयोगिता प्रमाणपत्र  आणि समाधानकारक प्रगती अहवाल मिळाल्यानंतर अनुदान आणि त्यानंतरचे हप्ते जारी करण्यात आले. आतापर्यंत 487.25 लाख रुपये किमतीचे एकूण चार अर्ज प्रलंबित आहेत.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
सांस्कृतिक मंत्रालय
स्वातंत्र्याच्या अमृतमहोत्सवाचा भाग असलेल्या ‘मेरा गांव मेरी धरोहर” या अभिनव उपक्रमाची उद्या केंद्रीय गृहमंत्री अमित शाह यांच्या हस्ते होणार सुरुवात
केंद्रीय संस्कृती मंत्रालयातर्फे राष्ट्रीय सांस्कृतिक मॅपिंग अभियानाअंतर्गत सुरु करण्यात येणारा अखिल भारतीय पातळीवरील उपक्रम
नवी दिल्ली, 26 जुलै 2023
केंद्रीय गृह आणि सहकार मंत्री अमित शाह उद्या स्वातंत्र्याच्या अमृतमहोत्सवाचा भाग असलेल्या ‘मेरा गांव मेरी धरोहर” या अभिनव उपक्रमाची सुरुवात करणार आहेत. केंद्रीय संस्कृती मंत्रालयातर्फे राष्ट्रीय सांस्कृतिक मॅपिंग अभियानाअंतर्गत सुरु करण्यात येणारा हा अखिल भारतीय पातळीवरील उपक्रम आहे. उद्या कुतुबमिनार परिसरात आयोजित भव्य प्रोजेक्शन मॅपिंग कार्यक्रमात केंद्रीय मंत्री अमित शाह या आभासी मंचाची अधिकृतरीत्या सुरुवात करतील. https://mgmd.gov.in हा आभासी मंच जनतेला भारताच्या गावांशी जोडण्यास मदत करेल.
केंद्रीय संस्कृती मंत्रालयाने इंदिरा गांधी राष्ट्रीय कला केंद्राच्या  संयुक्त सहयोगाने राष्ट्रीय सांस्कृतिक मॅपिंग अभियानाअंतर्गत ‘माझे गाव, माझा वारसा’  या अनोख्या उपक्रमाची सुरुवात केली आहे. भारतातील 29 राज्ये तसेच 7 केंद्रशासित प्रदेश यांच्या क्षेत्रातील 6.5 लाख गावांचे व्यापक आभासी मंचावर सांस्कृतिक दृष्टीने मॅपिंग करणे हा या उपक्रमाचा मुख्य उद्देश आहे. एमजीएमडीच्या माध्यमातून लोकांना भारताच्या वैविध्यपूर्ण तसेच चैतन्याने सळसळत्या सांस्कृतिक वारशामध्ये स्वतःला हरवून बसण्याची संधी मिळणार आहे.भारताची संस्कृती आणि परंपरा यांच्या प्रशंसेला प्रोत्साहन देणे तसेच ग्रामीण समुदायांचा आर्थिक विकास,सामाजिक एकोपा आणि कलाविषयक विकास यांसाठी मार्ग तयार करणे ही या प्रकल्पाच्या मागची मध्यवर्ती संकल्पना आहे.
उद्या नवी दिल्लीतील कुतुबमिनार येथे या उपक्रमाचा शुभारंभ होणार आहे. या शुभारंभाच्या कार्यक्रमांमध्ये सहभागी झालेल्यांना भारताच्या वेगवेगळ्या खेड्यांची झलक आणि माहिती एका आभासी सहली द्वारे देण्यात येईल. येथील प्रदर्शन आणि विविध दुकाने सकाळी 11 ते रात्री 10 या वेळेत खुले राहतील, यातून विविध खेड्यांमधल्या सांस्कृतिक चमत्कारांची आकर्षक झलक दाखवली जाईल. संध्याकाळी 7 वाजता सुरू होणार्या या शुभारंभाच्या समारंभामध्ये कुतुब मिनारवर प्रोजेक्शन मॅपिंग शो देखील दाखवला जाईल, ज्यात भारतातील काही निवडक गावांच्या विविध संकल्पना यात अधोरेखित केल्या जातील. याप्रसंगी पंचायती राज, ग्रामीण विकास मंत्रालय, पशुसंवर्धन मंत्रालयाचे मंत्री आणि इतर सन्माननीय पाहुणे देखील उपस्थित राहतील.
यावेळी मेरा गांव मेरी धरोहर  पुरस्कृत चित्रपटाच्या माध्यमातून एक आकर्षक आणि प्रेरणादायी कथा सादर केली जाईल, ज्यामुळे आमच्या सांस्कृतिक मुळांशी असलेले नाते आणखी घट्ट होईल. या कार्यक्रमात विविध गावांतील लोक आणि अमित शाह यांच्यातील "संवाद" देखील होणार आहे, ज्याद्वारे भारतातील खेड्यांच्या हृदयाशी आणि आत्म्याशी संवाद साधण्याची एक आगळीवेगळी लोकांना मिळेल. या संवादाचे सूत्रसंचालन आरजे शरत रेडिओ करणार आहे. या उद्घाटन कार्यक्रमाची सांगता प्रसिद्ध गायक जावेद अली आणि अन्वेशा यांच्या संगीत मैफिलीने होईल.R.Aghor/Sanjana/Gajendra/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62